Փաստաբան Արա Ղարագյոզյանն այսօր պնդեց, որ Առաջին ատյանի դատարանում արդար և օբյեկտիվ քննություն չի իրականացվել, և դատարանը հանդես է եկել մեղադրանքի տեսանկյունից: «Դատարանը հիմնվել է սուտ, սուբյեկտիվ և անօրինական ապացույցների հիման վրա, անտեսել է ապացույցներն անթույլատրելի համարել մեր կողմից ներկայացրած միջնորդությունները»,- հայտնեց Արա Ղարագյոզյանը: Փաստաբանը հավելեց, որ ներկայացրած ապացույցները կապ չեն ունեցել իր պաշտպանյալի հետ. «Թե՛ նախաքննության, թե՛ դատաքննության փուլում վկաներից և տուժողներից ոչ մեկը չի հայտնել, որ Արարատ Խանդոյանն իրենցից որևէ մեկի նկատմամբ բռնություն է գործադրել կամ հարվածներ հասցրել»: